การเลือกเซรั่ม การทาเซรั่ม
ถ้าคุณมีผิวธรรมดาและต้องการใช้เซรั่มเพื่อให้ผิวใสไร้ที่ติก็ให้ลองส่วนผสมเหล่านี้ ว่านหางจระเข้ช่วยลดอาการแดงและเพิ่มความชุ่มชื้นให้กับผิว กรดไกลโคลิกช่วยกำจัดเซลล์ผิวที่ตายแล้วเพื่อไม่ให้อุดตันรูขุมขน ผิวที่ดีเริ่มต้นจากความชุ่มชื้น  นี่คือทางเลือกที่ดีถ้าคุณไม่มีปัญหาผิวแต่ต้องการบำรุงผิวอย่างล้ำลึก มันยังเป็นทางเลือกที่ดีเพื่อช่วยลดการถูกทำลายจากแสงแดดและรอยแผลเป็นสิว มองหาเซรั่มที่มีส่วนผสมของน้ำมันโรสฮิป สิ่งนี้ช่วยลดอาการแดงและช่วยเติมความชุ่มชื้นให้กับผิว วิตามินซีช่วยฟื้นฟูผิวในขณะที่เรตินอลและเบนโซอิลเพอร์ออกไซด์คือส่วนประกอบที่ต่อต้านสิว กรดซาลิไซลิกช่วยรักษาสิวที่มีอยู่เช่นกัน ส่วนผสมนี้ได้ผลดีเพื่อลดการอักเสบหรืออาการแดง ควบคุมน้ำมัน รักษา หรือป้องกันสิว  ยิ่งไปกว่านั้น เซรั่มที่มีส่วนผสมนี้จะช่วยไม่ให้รูขุมขนอุดตัน กรดซาลิไซลิกสามารถทำให้ถูกแดดเผา เพราะฉะนั้นคุณควรใช้เซรั่มนี้ในตอนกลางคืน กรดไกลโคลิกและไฮยาลูโรนิคช่วยให้ผิวเก็บกักความชุ่มชื้น ส่วนผสมเหล่านี้ทำงานร่วมกันเพื่อส่งผ่านเซรั่มที่ช่วยเพิ่มความชุ่มชื้นซึ่งได้ผลดีสำหรับผิวแห้ง เซรั่มนี้จะไม่รู้สึกเหมือนเป็นมอยส์เจอไรเซอร์ที่เหนียวเหนอะหนะและจะซึมซาบลงสู่ผิวได้อย่างล้ำลึกและรวดเร็ว คุณยังสามารถใช้วิตามินอี น้ำมันโรสฮิป เมล็ดเชีย ซีบัคธอร์น และดอกคาเมเลียเพื่อเพิ่มความชุ่มชื้นให้กับผิวโดยไม่อุดตันรูขุมขน เรตินอลช่วยเติมเส้นและริ้วรอยให้เต็มอิ่มและเปปไทด์ช่วยให้ผิวดูมีสุขภาพดี รวมส่วนผสมเหล่านี้และคุณจะได้เซรั่มที่ลดริ้วรอยได้อย่างมหัศจรรย์ เพื่อผลลัพธ์ที่ดีที่สุดก็ควรใช้เซรั่มนี้ในตอนกลางคืนเพื่อให้ผิวดูดซึมเซรั่มในขณะที่คุณหลับซึ่งจะช่วยลดริ้วรอย คุณยังสามารถใช้เซรั่มที่มีสารต้านอนุมูลอิสระ ได้แก่ วิตามินซีและสารสกัดชาเขียว ส่วนผสมเหล่านี้ช่วยปกป้องผิวเช่นเดียวกับลดริ้วรอย สีผิวอาจจะดูไม่สม่ำเสมอและหมองคล้ำจากการสัมผัสแสงแดด การสูบบุหรี่ กรรมพันธุ์ และการพักผ่อนที่ไม่เพียงพอ วิตามินซีและกรดเฟอรูลิกคือสารต้านอนุมูลอิสระที่ทรงประสิทธิภาพซึ่งสามารถทำให้ผิวของคุณกลับมามีชีวิตได้อีกครั้ง ส่วนผสมเหล่านี้ทำอนุมูลอิสระในผิวของคุณให้เป็นกลางซึ่งทำให้สีผิวสม่ำเสมอและดูมีชีวิตชีวามากขึ้น  ยิ่งไปกว่านั้น เซรั่มที่ช่วยให้ผิวกระจ่างใสใช้สารสกัดจากชาเขียวซึ่งเป็นสารต้านอนุมูลอิสระที่ทรงพลังอีกอย่างหนึ่ง เซรั่มที่ช่วยให้ผิวกระจ่างใสบางตัวมีส่วนผสมของเมือกหอยทากซึ่งมีชื่อเสียงในการลดรอยแผลเป็นและรักษาการเกิดเม็ดสีหรือจุดด่างดำ สารสกัดจากรากชะเอมช่วยลดการเกิดเม็ดสีและจุดด่างดำแห่งวัย กรดโคจิกช่วยรักษาแผลเป็น การทำลายจากแสงแดด และสีผิวที่ไม่สม่ำเสมอ ผิวของคุณจะดูสม่ำเสมอและกระจ่างใสถ้าคุณใช้เซรั่มที่มีส่วนผสมเข้มข้นเหล่านี้ภายในไม่กี่สัปดาห์  มองหาเซรั่มที่มีวิตามินซีซึ่งช่วยทำให้ผิวกระจ่างใส คุณยังสามารถเลือกเซรั่มที่มีอาร์บูตินเพื่อทำให้สีผิวสม่ำเสมอ อาร์บูตินใช้เพื่อลดจุดด่างดำ มันยังสามารถทำให้สีผิวโดยรวมดูกระจ่างใสขึ้น เมื่อคุณเลือกเซรั่มที่มีวิตามินซีก็ให้มองหาเซรั่มที่มีกรดแอลแอสคอร์บิกซึ่งเป็นส่วนที่มีประสิทธิภาพมากที่สุดของวิตามิน สิ่งนี้จะช่วยเรื่องฟื้นฟูสีผิวที่ไม่สม่ำเสมอ นี่คือเซรั่มสูตรพิเศษที่ทำขึ้นเพื่อลดอาการขอบตาคล้ำ ถ้าคุณต้องการลดอาการขอบตาคล้ำก็ควรใช้เซรั่มแบบนี้ เซรั่มเหล่านี้มีส่วนผสมที่เข้มข้นของสารสกัดจากรากชะเอมหรืออาร์บูติน ทาเซรั่มนี้บริเวณรอบดวงตาโดยตรง  คุณสามารถใช้เซรั่มตัวนี้เช่นเดียวกับเซรั่มสำหรับกลางวันและกลางคืน หลีกเลี่ยงการใช้เซรั่มสำหรับรอบดวงตากับบริเวณอื่นของใบหน้า บางครั้งส่วนผสมมีไว้สำหรับให้ซึมซาบบริเวณรอบดวงตาเท่านั้นและอาจจะทำให้เกิดการระคายเคืองหรือสิวได้ เซรั่มสำหรับกลางวันมักจะเข้มข้นน้อยกว่า เพราะฉะนั้นคุณไม่ต้องกังวลเรื่องการสัมผัสแสงแดด เซรั่มในตอนกลางคืนมีลักษณะเข้มข้นมากและส่วนผสมเหล่านี้ทำงานในขณะที่คุณหลับ ใช้เซรั่มทั้งสองแบบเพื่อให้ผิวมีสุขภาพดีและไร้ที่ติมากที่สุด  ค่อยๆ ใช้เซรั่มเพื่อให้ผิวมีเวลาปรับตัวกับผลิตภัณฑ์ใหม่ เริ่มด้วยการทาเซรั่มสำหรับกลางคืนในช่วงคืนเว้นคืนและค่อยๆ เพิ่มความถี่เป็นทุกคืนหลังจากที่ใช้เป็นเวลา 2-3 สัปดาห์ จากนั้นจึงใช้เซรั่มสำหรับกลางวันควบคู่กันไป ใช้เซรั่มที่ต้านอนุมูลอิสระในตอนเช้าเพื่อปกป้องผิวใช้เซรั่มในตอนกลางคืนที่มีเรตินอลเพื่อให้ผิวดูอ่อนเยาว์ และขัดผิวก่อนที่จะทาเซรั่ม. ก่อนที่คุณจะทาเซรั่มก็ควรล้างหน้าด้วยผลิตภัณฑ์ล้างหน้าหรือขัดผิวหน้า ทำให้หน้าเปียก จากนั้นจึงนวดผลิตภัณฑ์ล้างหน้าบริเวณหน้าผาก แก้ม จมูก และคาง เคลื่อนไหวปลายนิ้วเป็นวงกลมเล็กๆ จากนั้นจึงล้างออก การล้างหน้าช่วยกำจัดสิ่งสกปรกและน้ำมันที่ติดบนผิวหน้าและการขัดผิวช่วยทำความสะอาดรูขุมขนอย่างล้ำลึก ล้างหน้าทุกวันและขัดผิว 3-4 ครั้งต่อสัปดาห์เพื่อผลลัพธ์ที่ดีที่สุด อย่าใช้ที่ขัดหน้าแบบแมนวลหรือแบบสารเคมี เช่น กรดไกลโคลิกในวันเดียวกัน ปริมาณของเซรั่มที่คุณใช้ขึ้นอยู่กับความเข้มข้นของส่วนผสม ถ้าคุณใช้เซรั่มที่เบาบาง คุณจะใช้เพียงปริมาณน้อยเท่านั้น หยดเซรั่ม 1 หยดบนนิ้วมือและถูบริเวณแก้ม ทำขั้นตอนเดียวกันสำหรับแก้มอีกหนึ่งข้าง เช่นเดียวกับหน้าผาก จมูก และคาง ค่อยๆ นวดเซรั่มขึ้นด้านบน คุณต้องอุ่นเซรั่มที่เข้มข้นก่อนจะทาบนผิวหน้า ในการทำสิ่งนี้ก็ให้คุณหยดเซรั่ม 2-3 หยดบนฝ่ามือและถูฝ่ามือเข้าด้วยกัน วิธีนี้จะช่วยกระจายผลิตภัณฑ์ให้เท่าเทียมกันบนฝ่ามือทั้งสองข้าง จากนั้นใช้การกดเบาๆ เพื่อทาเซรั่มบนใบหน้า ใช้มือแนบแก้ม หน้าผาก จมูก และคาง เมื่อคุณทาเซรั่มก็ควรกดผลิตภัณฑ์ลงบนผิวด้วยการเคลื่อนไหวที่นุ่มนวล หลังจากที่คุณได้ถูเซรั่มลงบนผิวก็ให้ใช้นิ้วมือแนบแก้มและกดผิวเป็นแบบวงกลม ทำขั้นตอนนี้ทั่วทั้งใบหน้าเป็นเวลาประมาณ 1 นาที วิธีนี้จะทำให้เซรั่มซึมซาบลงสู่ผิวอย่างล้ำลึก เซรั่มจะซึมซาบลงสู่ผิวหลังจาก 1 นาที จากนั้นบีบมอยส์เจอไรเซอร์ปริมาณเท่าเหรียญบาทลงบนฝ่ามือและถูให้ทั่วหน้าผาก แก้ม จมูก และคาง  มอยส์เจอไรเซอร์ช่วยกักเก็บคุณสมบัติที่ช่วยบำรุงผิวของเซรั่มเอาไว้ เพราะฉะนั้นผิวของคุณจะดูกระจ่างใสและเปล่งประกายในไม่ช้า ถ้าคุณทำขั้นตอนนี้ในตอนเช้า คุณสามารถแต่งหน้าได้หลังจากที่คุณทามอยส์เจอไรเซอร์ เพียงรอให้มอยส์เจอไรเซอร์แห้ง 1 นาทีก่อนที่จะเริ่มแต่งหน้า
ลองใช้เซรั่มที่มีกรดไกลโคลิกและว่านหางจระเข้สำหรับทางเลือกอเนกประสงค์. ใช้เซรั่มที่มีวิตามินซี เรตินอล กรดซาลิไซลิก หรือเบนโซอิลเพอร์ออกไซด์เพื่อจัดการกับสิว. ทาเซรั่มที่มีกรดไกลโคลิกและไฮยาลูรอนิคถ้าคุณมีผิวแห้ง. เลือกเซรั่มที่มีเรตินอลและเปปไทด์เพื่อลดริ้วรอย. ลองใช้เซรั่มที่มีวิตามินซีและกรดเฟอรูลิกเพื่อทำให้ผิวกระจ่างใส. รักษาสิวผิวที่ไม่สม่ำเสมอด้วยสารสกัดจากรากชะเอมและกรดโคจิก. ใช้เซรั่มสำหรับรอบดวงตาเพื่อลดอาการขอบตาคล้ำ. ใช้เซรั่มสำหรับกลางวันและกลางคืนเพื่อผลลัพธ์ที่ดีที่สุด. ล้างหน้า หยดเซรั่ม 1 หยดในแต่ละส่วนของใบหน้าถ้าคุณใช้เซรั่มที่เบาบาง. อุ่นเซรั่ม 3-5 หยดในมือก่อนที่จะทาเซรั่มที่เข้มข้นบนใบหน้า. ค่อยๆ แตะผิวเป็นเวลา 30-60 วินาทีจนกว่าเซรั่มจะซึมซาบลงสู่ผิว. รอ 1 นาทีก่อนที่จะทามอยส์เจอไรเซอร์ทั่วใบหน้า.
https://www.wikihow.com/Use-a-Face-Serum https://www.wikihow.com/Use-a-Face-Serum
Choosing a Serum Applying the Serum